এখানে একটি বিষয় লক্ষণীয়, বৈমাত্রেয় ভাইয়েরা একদিন ইউসুফ (আ.)-কে অপমানিত করার চেষ্টায় লিপ্ত ছিল। শেষ পর্যন্ত তারা তাঁকে কূপে ফেলেছিল। কিন্তু আজ এই ভাইয়েরা ইউসুফ (আ.)-কে আজিজ বা ‘মহামান্য রাজা’ হিসেবে সম্বোধন করতে বাধ্য হয়েছে। এটাই আল্লাহর বিধান। এটাই প্রকৃতিতে আল্লাহর বেঁধে দেওয়া নিয়ম। এ নিয়মেই জালিমের পতন ঘটে এবং মজলুমের বিজয় নিশ্চিত হয়। এক আয়াতে আল্লাহ বলেন, ‘মানুষের মধ্যে আমি পর্যায়ক্রমে এই দিনগুলোর (সুখ-দুঃখ, আনন্দ-বেদনা, জয়-পরাজয়) আবর্তন ঘটাই।’ (সুরা : আলে ইমরান, আয়াত : ১৪০)